open-index/open-wikipedia-markdown huggingface dataset:
Sankt Radegund

**Sankt Radegund** on vald (*Gemeinde*) Austrias Ülem-Austria liidumaal Braunau am Inni ringkonnas, nimetatud Püha Radegunde järgi. Vald asub *[[Innviertel]]i* lääneservas, kus Salzachi jõgi moodustab piiri Saksamaa Baieri liidumaaga. U. 72 % valla territooriumist on kaetud metsaga ja 22 % on haritav maa.

## Ajalugu

Algselt Baieri hõimuhertsogkonna osana läks Sankt Radegund koos *Innvierteliga* 1779. aasta Tescheni rahu sätete kohaselt Austria ertshertsogkonnale. 1930. aastate alguses tegi Joseph Ratzinger, kellest sai hiljem paavst Benedictus XVI, pühapäevased jalutuskäigud koos oma emaga Sankt Radegundi "ja teistesse paikadesse Salzachi Austria poolel". Küla on tuntud kui õndsa Franz Jägerstätteri, katoliku taluniku ja südametunnistuse järgi keelduja sünnikodu, kes hukati Brandenburg-Gördeni vanglas 1943. aasta augustis. Paavst Benedictus XVI kuulutas Jägerstätteri lõpuks õndsaks 26. oktoobril 2007. Jägerstätteri abikaasa elas Sankt Radegundis kuni oma surmani 2013. aasta märtsis, olles siis saja-aastane.

## Viited
Valgetups-marmosett

**Valgetups-marmosett** (*Callithrix jacchus*) on küünisahvlaste sugukonda kuuluv imetaja.

## Eluviis
Valgetups-marmosett on päevase aktiivsusega sotsiaalne loom. Nad elavad 3–15 isendist seltsingutena, mis ei lasku kunagi maapinnale.

## Sigimine
Pärast 148-päevalist tiinust sünnib kaks poega. Poegi kasvatavad mõlemad vanemad. Isasloom kannab poegi peaaegu kogu päeva seljas ning annab pojad emale vaid imetamise ajaks. Pojad saavad suguküpseks enne esimese eluaasta lõppu.

## Toitumine
Valgetups-marmosetid toituvad peamiselt puuviljadest. Lisaks söövad nad putukaid, näiteks kilke ja raagritsikaid. Umbes 15% toidust moodustab kummipuu vaik.

## Viited
Ruumiandmete hõive

**Ruumiandmete hõive** (inglise keeles *geodata capture*, *geographic data capture*) on ruumiandmete kogumise ja otstarbekal viisil talletamise protsess. Samuti liigitub ruumiandmete hõive alla ruumiandmete korrastamine, muutmine ja ühendamine, mille käigus tekivad uued ruumiandmed.

Hõivetoiminguid võib teha eri vahenditega ja viisidel, näiteks aeropildistamine, aerolaserskaneerimine, mõõdistamine, kaardistamine.

## Viited
Tessellatsioon

**Tessellatsioon** ehk **mosaiikimine** (inglise keeles *tessellation*) on pinna jaotamine lõplikuks hulgaks osadeks (polügoonideks) nii, et ei teki kattuvusi ega tühikuid.

Geoinformaatikas on kasutusel korrapärane ruudukujuline tesselatsioon ehk raster ja ebakorrapärane kolmnurkne tesselatsioon ehk TIN (inglise keeles *triangulated irregular network*).

## Vaata ka
* TIN-kõrgusmudel

## Viited
Kuninglik Itaalia Akadeemia

**Kuninglik Itaalia Akadeemia** (itaalia keeles *Reale Accademia d'Italia*, ka lihtsalt *Accademia d'Italia*) oli Prantsuse Akadeemia eeskujul loodud akadeemia, mis tegutses aastatel 1929–1944 Itaalias fašistliku režiimi ajal.    

1939. aastal läksid Académia d'Italia valdusse Accademia Nazionale Reale dei Lincei varad. Accademia dei Lincei sai oma iseseisvuse tagasi alles pärast Accademia d'Italia likvideerimist.  

Akadeemia lühikese eksisteerimise aja jooksul jõudsid presidenditoolis istuda kuus tegelast, nende seas poliitik Tommaso Tittoni (1929–1930), nobelist Guglielmo Marconi (1930–1937) ja kirjanik Gabriele D'Annunzio (1937–1938).

## Struktuur ja liikmeskond
Akadeemia jagunes neljaks osakonnaks (klassiks), igaühes viisteist liiget:
*füüsika-, matemaatika- ja loodusteadused
*eetika ja ajalooteadused
*kirjandus
*kunstid

Akadeemiasse kuulus 60 akadeemikut, kes määrati valitsusjuhi ettepanekul kuningliku dekreediga eluks ajaks. Lisaks osalemistasule said nad aastatoetust 36 000 liiri. Avalikel üritustel ja tseremooniatel kandsid nad vormiriietust.  

Esimesed 30 akadeemikut võeti peamiselt Accademia dei Lincei liikmete hulgast, nende seas Enrico Fermi, Filippo Tommaso Marinetti, Pietro Mascagni, Luigi Pirandello ja Alfredo Trombetti.

## Viited
Siim Taba

**Siim Taba** (sündinud 20. augustil 1992) on eesti raadiosaatejuht, DJ ja meelelahutaja.

## Töö
Siim on erinevates Eesti raadiojaamadest aktiivselt tegutsenud viimased 15 aastat. Ta on töötanud raadios RuutFM (2008–2012), raadios Ring FM (2012–2016) ja alates 2016.a eetris olnud raadios Sky Plus , kus ta hetkel juhib Hommikuprogrammi, koos Alari Kivisaare, Maris Järva ja Rain Kelguga.

Siim on olnud aastate jooksul aktiivne sotsiaalmeedias ja kaasa löönud erinevates sealsetes projektides. Kuulsaim neist Youtube-i kanal "TUMU", millest kasvas välja intrigeeriv telesaade "Intriigikogu". Lisaks osutus väga populaarseks veebiprojekt "LAPPES LIVE", mis kogus mitme hooajaga sadu tuhandeid vaatamisi.

## Viited
Taani kuninglik teaduste akadeemia

**Kuninglik Taani Teaduste Selts** (taani  keeles *Det Kongelige Danske Videnskabernes Selskab*, ka lihtsalt *Videnskabernes Selskab*; ametlik ingliskeelne nimi *The Royal Danish Academy of Sciences and Letters*) on Taani teaduste akadeemia.

Videnskabernes Selskab asutati 1742. aastal Taani kuninga Christian VI reskriptiga.

Taani kuninglik teaduste akadeemia on Euroopa akadeemiate ühenduse ALLEA  ja Rahvusvahelise Akadeemiate Liidu liige.

Kõige kauem oli akadeemia presidendiametis nobelist Niels Bohr (1939–1962).

## Akadeemias struktuur
Akadeemia jaguneb kaheks osakonnaks (klassiks):
*Loodusteaduste klass 
*Humanitaar- ja sotsiaalteaduste klass

## Liikmeskond
Akadeemial oli 2020. aastate alguses umbes 500 liiget, kellest ligi kolmveerand olid tavaliikmed (seotud Taani või Taani teadustööga) ja ülejäänud korrespondentliikmed (välisliikmed).

Liikmed saavad kokku hooaja jooksul (septembrist maini) üle nädala neljapäeviti. Lisaks on akadeemial mitmeid komisjone, kus liikmed osalevad ja teevad koostööd konkreetsetel teemadel.

### Tuntud liikmeid

18. sajandil valiti akadeemia välisliikmeks Carl von Linné, 19. sajandil Pierre-Simon de Laplace, Carl Friedrich Gauss, vennad Grimmid, Charles Robert Darwin, Louis Pasteur, Jules Henri Poincaré ja paljud teised. 

Nils Bohr sai akadeemia liikmeks 1917. aastal. 1920. aastal valiti akadeemiasse esimene naissoost välisliige Marie Skłodowska-Curie (esimene taani naisteadlane, kes osutus valituks, oli Eli Fischer-Jørgensen 1968. aastal). Marie Curiega samal päeval said välisliikmeteks ka Albert Einstein, Max Planck, Ernest Rutherford ja Joseph John Thomson. Nils Bohri poeg, hilisem nobelist Aage Bohr valiti akadeemiasse 1955. aastal. 

#### Eestiga seotud akadeemia välisliikmed
*1824 – Thomas Johann Seebeck 
*1827 – Friedrich Georg Wilhelm Struve 
*1840 – Karl Ernst von Baer 
*1876 – Otto Wilhelm Struve 
*1906 – Friedrich Wilhelm Ostwald 
*1930 – Alfred Wegener

## Viited

## Välislingid

*Koduleht
Euroopa Liidu välisasjade ja julgeolekupoliitika kõrge esindaja Kaja Kallase visiidid

Allpool on täielik ülevaade Euroopa Liidu välisasjade ja julgeolekupoliitika kõrge esindaja Kaja Kallase ametialastest välisvisiitidest.

Visiitide arv riigi kohta, mida Euroopa Liidu välisasjade ja julgeolekupoliitika kõrge esindaja Kaja Kallas on külastanud:
* **Üks**: Angola, Armeenia, Aserbaidžaan, Austria, Bosnia ja Hertsegoviina, Brasiilia, Eesti, Filipiinid, Ghana, Hiina, Iisrael, India, Jaapan, Kasahstan, Katar, Kolumbia, Kosovo, Kuveit, Lõuna-Aafrika Vabariik, Malaisia, Malta, Moldova, Montenegro, Nigeeria, Norra, Palestiina, Põhja-Makedoonia, Rootsi, Saudi Araabia, Serbia, Singapur, Sloveenia, Türgi, Usbekistan ja Vatikan
* **Kaks**: Egiptus, Hispaania, Holland, Itaalia, Jordaania, Kanada, Küpros, Šveits, Soome ja Türkmenistan
* **Kolm**: Albaania, Ameerika Ühendriigid ja Luksemburg
* **Neli**: Poola, Suurbritannia, Taani ja Ukraina
* **Viis**: Prantsusmaa
* **Kuus**: Saksamaa
* **Kolmkümmend viis**: Belgia

## Viited
Smolec

**Smolec** (saksa keeles *Schmolz*) on küla Poolas Alam-Sileesia vojevoodkonnas Kąty Wrocławskie vallas. Smolec asub Kąty Wrocławskiest natuke rohkem kui 9 km idakirdes ja Wrocławi kesklinnast ligikaudu 11 km lääneedelas.

Küla on esmamainitud 1323. aastal.

## Viited
Gromadka

**Gromadka** (saksa keeles *Gremsdorf*) on küla Poolas Alam-Sileesia vojevoodkonnas Bolesławieci maakonnas, Gromadka valla halduskeskus. Gromadka asub Bolesławiecist umbes 17 km kirdes ja Wrocławist ligikaudu 92 km lääneloodes.

Küla on esmamainitud 1554. aastal.

## Viited
Schalchen

**Schalchen** on vald (*Gemeinde*) Austrias Ülem-Austria liidumaal Braunau am Inni ringkonnas.

Schalchen asub *[[Innviertel]]is*. U. 56 % valla territooriumist on kaetusd metsaga ja 39 % on haritav maa.

## Viited
Biszcza

**Biszcza** (kuni 30. detsembrini 1999 **Biszcza Pierwsza**) on küla Poolas Lublini vojevoodkonnas Biłgoraj maakonnas, Biszcza valla halduskeskus. Biszcza asub Biłgorajst umbes 16 km lõunaedelas ja Lublinist ligikaudu 93 km lõunas.

Biszcza küla sai alguse 15. sajandi ja 16. sajandi vahetusel. Teise maailmasõja järel asustati küla ukraina rahvusest elanikud Poola ja Nõukogude Liidu vahelise vastastikuse rahvastikuvahetuse lepingu alusel ümber Ukraina NSV-sse.

## Viited
Vari jõgi

**Var** on jõgi Prantsusmaal Alpes-Maritimesi ja Alpes-de-Haute-Provence'i departemangus.

Vari jõe järgi on nime saanud Vari departemang, kuid pärast departemangude piiride muutmist 1860. aastal ei voola see enam läbi sellenimelise departemangu.

Vari jõgi saab alguse Mereäärsetes Alpides ja suubub Vahemerre Nice'i ja Saint-Laurent-du-Vari vahel.

Jõe pikkus on 114 km, valgla pindala on 2820 km².

Suuremad jõeäärsed asulad on Guillaumes, Entrevaux, Puget-Théniers, Carros ja Saint-Laurent-du-Var.

## Välislingid
*
Edgar Vunš

**Edgar Vunš** (sündinud 14. novembril 2000) on Eesti näitleja ja tantsija.

Ta on lõpetanud 2024. aastal Eesti Muusika- ja Teatriakadeemia lavakunstikooli teatrikunsti õppekava näitleja erialal.

Alates 2024. aastast töötab Vunš näitlejana Von Krahli Teatris.

## Tunnustus

* 2022 – Voldemar Panso nimeline auhind

## Viited
Tarsdorf

**Tarsdorf** on vald (*Gemeinde*) Austrias Ülem-Austria liidumaal Braunau am Inni ringkonnas.

Tarsdorf asub *[[Innviertel]]is*. 429 meetri kõrgusel asuv valla pindala on 32,2 km², põhjast lõunasse 7,1 km ja idast läände 6,8 km. 37,9 % maast on metsaga kaetud ja 54,7 % kasutatakse põllumajanduses. Valla piires asub raba nimega *Filzmoos*.

## Külad

Valla külad on (sulgudes rahvaarv 1. jaanuaril 2020):

* Am Anger (69)
* Döstling (50)
* Eckldorf (57)
* Ehersdorf (203)
* Eichbichl (83)
* Fugging (106)
* Haid (48)
* Hofstadt (89)
* Hofweiden (124)
* Hörndl (243)
* Hucking (59)
* Leithen (76)
* Neues Dorf (82)
* Ölling (18)
* Schmidham (38)
* Sensberg (53)
* Sinzing (4)
* Staig (28)
* Tarsdorf (481)
* Wimm (1)
* Winham (52)
* Wolfing (45)
* Wupping (51)

## Ajalugu

Leiud Weilharti metsast näitavad, et Tarsdorfi piirkond oli asustatud juba neoliitikumis. Avastatud on Hallstatti perioodi matmiskünkad. Ala asustasid keldid 500. aasta paiku eKr. 

Rooma ajastul viis tee Salzburgist Burghauseni läbi Tarsdorfi. See kulges läbi Hofweideni, Tarsdorfi ja Hörndli. Hofweideni ja Tarsdorfi vahelt on avastatud maalähedase villa jäänused, veskikivi, kausside killud, põrandaküttesüsteemi tellised, krohvitükid ja hõbemünt, mis kõik pärinevad esimesest neljast sajandist pKr.

Kuuendal sajandil raadasid sisserännanud bajuvaarid, praeguste baierlaste esivanemad, suure osa Weilharti metsast.

## Märkimisväärseid inimesi

* Richard Puchner (1883-1965), arhitekt ja ehitaja
* Georg Dechant (1884-1953), poliitik, põllumees ja mõisnik

## Viited
Hele Palumaa

**Hele Palumaa** (täisnimega **Hele-Riin Palumaa**; sündinud 1. veebruaril 2001 Tallinnas) on eesti näitleja.

Ta on omandanud aastatel 2008–2017 põhihariduse Gustav Adolfi Gümnaasiumis prantsuse keele kallakuga keeleklassis ja 2017–2020 Vanalinna Hariduskolleegiumis. 2024. aastal lõpetas ta Eesti Muusika- ja Teatriakadeemia lavakunstikooli teatrikunsti õppekava näitleja erialal. 

Alates 2024. aastast töötab ta Tallinna Linnateatri näitlejana.

## Viited
Weng im Innkreis

**Weng im Innkreis** on vald (*Gemeinde*) Austrias Ülem-Austria liidumaal Braunau am Inni ringkonnas.

Weng asub *[[Innviertel]]i* mägede lääneservas. U. 8 % valla territooriumist on kaetud metsaga ja 83 % on haritav maa.

## Viited
Durance

**Durance** on jõgi Kagu-Prantsusmaal, Rhône'i vasakpoolne lisajõgi.

Jõgi saab alguse Alpides Briançoni lähedal, voolab läbi Alpes-de-Haute-Provence'i departemangu ja suubub Rhône'i jõkke vaid mõne kilomeetri kaugusel Avignonist Vaucluse'i departemangus.

Suuremad jõeäärsed linnad on Briançon, Embrun, Sisteron, Manosque, Cavaillon.

Durance'i suurimad lisajõed on Ubaye, Bléone, Verdon, Calavon, Jabron ja Guil. 

Durance'i jõe pikkus on 323,8 km, valgla pindala 14 225 km².

## Välislingid
*
Überackern

**Überackern** on vald (*Gemeinde*) Austrias Ülem-Austria liidumaal Braunau am Inni ringkonnas.

Überackern asub *[[Innviertel]]is* koha lähedal, kus Salzach suubub Inni. Seda ümbritseb Weilharti mets. U. 77 % valla territooriumist on kaetud metsaga ja 15 % on haritav maa.

## Külad

Elanike arv 1. jaanuaril 2020.

* Aufhausen (7)
* Berg (6)
* Kreuzlinden (166)
* Mühltal (93)
* Überackern (249)
* Weng (162)

## Viited
Drôme'i jõgi

**Drôme** on jõgi Prantsusmaal, Rhône'i vasakpoolne lisajõgi.

Drôme'i jõgi saab alguse Dauphiné Alpides Valdrôme'i küla lähedal ja suubub Rhône'i jõkke Loriol-sur-Drôme'i lähedal, Valence'i ja Montélimari vahel.

Jõe pikkus on 110,6 km, valgla pindala 1663 km². 

Suuremad jõeäärsed asulad on La Bâtie-des-Fonds, Luc-en-Diois, Die, Crest, Livron-sur-Drôme.

Drôme'i jõe järgi on saanud nime Drôme'i departemang.

## Välislingid
*
Ust-Kubena rajoon

**Ust-Kubena rajoon** on 2. järgu haldusüksus (rajoon) Venemaal Vologda oblastis. Selle keskuseks on Ustje küla.

Rajoon moodustab ühe kohaliku omavalitsuse, Ust-Kubena munitsipaalringkonna. Halduslikult jaguneb rajoon 10 külanõukoguks.

2023. aasta seisuga oli rajoonis 7373 elanikku.

Rajoon on nime saanud Kubena jõe suudmes asuva Ustje küla järgi, mis asub Kubena järve ääres. 

## Viited

## Välislingid
Drelów

**Drelów** on küla Poolas Lublini vojevoodkonnas Biała Podlaska maakonnas, Drelówi valla halduskeskus. Drelów asub Biała Podlaskast umbes 21 km lääneedelas ja Lublinist ligikaudu 78 km põhjakirdes.

Drelów on asuatud enne 1525. aastat. 17. jaanuaril 1874 võtsid Vene kasakad uniaatidelt ära nende kirikuhoone ja tapsid 13 inimest.

## Viited
Tšerepovetsi rajoon

**Tšerepovetsi rajoon** on 2. järgu haldusüksus (rajoon) Venemaal Vologda oblastis. Asub Rõbinski veehoidlast põhjas. Selle keskuseks on Tšerepovetsi linn.

Rajoon jaguneb 13 kohalikuks omavalitsuseks.

2023. aasta seisuga oli rajoonis 39 222 elanikku.

## Viited

## Välislingid
Šeksna rajoon

**Šeksna rajoon** on 2. järgu haldusüksus (rajoon) Venemaal Vologda oblasti keskosas. Selle keskuseks on Šeksna alev.

Rajoonis on üheksa kohalikku omavalitsust: 1 linna-asundus ja 8 maa-asundust.

2023. aasta seisuga oli rajoonis 29 037 elanikku.

## Viited

## Välislingid
Federico Gatti

**Federico Gatti** (sündinud 24. juunil 1998 Rivolis) on Itaalia jalgpallur, kes mängib kaitsjana Itaalia kõrgliiga klubis Juventus.

Oma noorsookarjääri jooksul mängis Gatti klubides Chieri, Torino ja Alessandria. Gatti vanemkarjäär algas 2015. aasta veebruaris, kui ta liitus Promozione meeskonnaga Pavarolo.

Gatti ei esindanud Itaaliat noorte tasemel ja ta võitis 2022. aastal oma esimese vanemvõistkonna.

## Saavutused
;Pavarolo
*Coppa Italia Promozione Piemonte–Valle d'Aosta: 2015–16

;Verbania
*Eccellenza Group A: 2018–19

;Juventus
*Coppa Italia: 2023–24

## Välislingid
Manuel Locatelli

**Manuel Locatelli** (sündinud 8. jaanuaril 1998 Leccos) on Itaalia jalgpallur, kes mängib poolkaitsjana Itaalia kõrgliiga klubis Juventus.

Pärast klubi noortesüsteemi läbimist tegi Locatelli professionaalse debüüdi AC Milanis, aidates neil võita 2016. aasta Supercoppa Italiana. Ta liitus Sassuologa 2018. aastal, enne Juventusega liitumist 2021. aastal.

Locatelli esindab Itaaliat rahvusvaheliselt, osaledes nende võidukas UEFA Euro 2020 kampaanias.

## Koondisekarjäär
Locatelli alustas oma karjääri Atalantas, enne kui liitus AC Milan 11-aastaselt.

## Saavutused
**AC Milan**
*Itaalia superkarikas: 2016

;Juventus
*Coppa Italia: 2023-24

**Itaalia**
*UEFA Euro 2020 võitja

## Viited

## Välislingid
Dušan Vlahović

**Dušan Vlahović** (sündinud 28. jaanuaril 1998 Belgrades) on Serbia jalgpallur, kes mängib Itaalia kõrgliigaklubis Torino Juventus ja Serbia jalgpallikoondises ründajana.

## Saavutused
;Juventus
*Coppa Italia: 2023-24

## Viited
Only Teardrops (album)

**"Only Teardrops"** on laulja Emmelie de Forest'i debüütalbum, mis ilmus 2013. aasta mais.

## Lood
#"Teardrops Overture	" – 0:47
#"Hunter & Prey" – 3:29
#"Change" – 3:59
#"Only Teardrops" – 3:02
#"What Are You Waiting For" – 3:36
#"Haunted Heart" – 3:35
#"Force of Nature" – 3:43
#"Beat the Speed of Sound" – 3:50
#"Soldier of Love" – 3:25
#"Running In My Sleep" – 3:38
#"Let It Fall" – 3:49
#"Only Teardrops" (Symphonic version) – 3:18
Kenan Yıldız

**Kenan Yıldız** (sündinud 4. mail 2005 Regensburgis) on Türgi jalgpallur, kes mängib Itaalia kõrgliigaklubis Torino Juventus. Sündinud Saksamaal, mängib ta Türgi jalgpallikoondises ründajana.

## Saavutused
;Juventus
*Coppa Italia: 2023-24

## Viited
Snopków

**Snopków** on küla Poolas Lublini vojevoodkonnas Lublini maakonnas Jastkówi vallas. Snopków asub Jastkówist umbes 3 km idas ja Lublini kesklinnast ligikaudu 8,5 km loodes.

Küla on rajatud 15. sajandi alguses.

## Viited
Ustjužna rajoon

**Ustjužna rajoon** on 2. järgu haldusüksus (rajoon) Venemaal Vologda oblastis. Asub oblasti edelaosas, kus piirneb Tveri oblasti ja Novgorodi oblastiga.

Rajooni keskuseks on Ustjužna linn.

Ustjužna rajoon moodustab 1 kohaliku omavalitsuse: Ustjužna munitsipaalringkonna. Halduslikult jaguneb 1 linna- ja 7 maa-asunduseks.

Suuremad jõed on Mologa ja selle lisajõed Tšagodoštša ja Koboža.

Peamine majandusharu on metsatööstus.

## Viited
Assistensi kalmistu

**Assistensi kalmistu** (taani keeles *Assistens Kirkegård*) on surnuaed Taanis Kopenhaagenis Nørrebro linnaosas. 

Kalmistu avati 1760. aastal. Kalmistu suurus on umbes 20 hektarit.

## Assistensi kalmistule maetud tuntud isikuid
*Kjeld Abell, kirjanik ja lavastaja
*Nicolai Abildgaard, maalikunstnik ja skulptor
*Hans Christian Andersen, kirjanik
*Christian Bohr, füsioloog
*Harald Bohr, matemaatik ja jalgpallur
*Niels Bohr, füüsik
*Peter Elfelt, fotograaf
*Søren Kierkegaard, filosoof
*Christen Købke, maalikunstnik
*Sonja Ferlov Mancoba, skulptor
*Martin Andersen Nexø, kirjanik
*Johannes Wiedewelt, skulptor
*Hans Christian Ørsted, füüsik ja keemik
Henrik Georg Bohr

**Henrik Georg Bohr** (sündinud 25. septembril 1951) on taani biofüüsik, nobelist Niels Bohri lapselaps.

Ta on lõpetanud 1979. aastal Kopenhaageni Ülikooli füüsika alal. 1997. aastal kaitses tehnikadoktori (*doctor technices*) kraadi.

Pärast ülikooli lõpetamist (1979)  töötas Bohr Jaapani, Suurbritannia, Itaalia ja Ameerika Ühendriikide teadusasutustes (sealhulgas Imperial College Londonis ja Illinoisi Ülikoolis). Hiljem on ta töötanud Taani Tehnikaülikoolis  füüsikaprofessorina.

Tema peamised uurimisvaldkonnad on molekulaarbiofüüsika, füüsikaline keemia ja kvantkeemia.

Henrik Bohr valiti 2004. aastal Taani kuningliku teaduste akadeemia liikmeks.

## Viited
Tomas Bohr

**Tomas Bohr** (sündinud 20. märtsil 1953 Kopenhaagenis) on taani füüsik, nobelistide Aage Bohri poeg ja Niels Bohri lapselaps.

Ta on saanud Kopenhaageni Ülikoolist kandidaadikraadi (väitekiri "The two-dimensional X-Y model and melting"; 1980), litsentsiaadikraadi (väitekiri "Elementary excitations in phase transitions"; 1983) ja teadusdoktori (*doktor scientiarum*) kraadi (väitekiri "Studies in Turbulent Dynamical Systems"; 1998).

1998. aastal sai Bohr Taani Tehnikaülikooli füüsikaprofessoriks. Ühtlasi on ta olnud Taani tehnikaülikooli vooliste dünaamika keskuse direktor.

Bohri uurimistöö on seotud kaose, turbulentsi, statistilise mehaanika ning mittenjuutonvooliste ja kehavedelike vooliste dünaamikaga. 

Ta valiti 2006. aastal Taani kuningliku teaduste akadeemia liikmeks ja 2009. aastal Ameerika Füüsikaseltsi *fellow*’ks (vooliste mehaanika divisjon).

## Viited
Harald Bohr

**Harald August Bohr** (22. aprill 1887 Kopenhaagen – 22. jaanuar 1951 Hellerup, Gentofte vald) oli taani matemaatik ja jalgpallur, olümpiamedalist.

Ta võitis 1908. aasta suveolümpiamängudel Londonis Taani jalgpallikoondise koosseisus hõbemedali.

Bohr lõpetas 1909. aastal Kopenhaageni Ülikooli magistrikraadiga ja kaitses 1910. aastal samas matemaatikaalase doktoritöö. 1915. aastal sai temast Polytekniske Læreanstalti (tänapäeval Taani Tehnikaülikool) professor, kes töötas seal kuni 1930. aastani, mil sai Kopenhaageni ülikooli professoriks. Ta jäi sellele ametikohale 21 aastaks kuni oma surmani 1951. aastal.

Bohr töötas matemaatilise analüüsi alal, kus rajas peaaegu perioodilise funktsiooni teooria. Koostöös Göttingenis töötava matemaatiku Edmund Landauga sõnastasid nad 1914. aastal  Bohri-Landau teoreemi, mis käsitleb nullide jaotust dzeetafunktsioonides.

## Tunnustus
*1918 – valiti Kuningliku Taani Teaduste Seltsi liikmeks
*1922 – valiti Soome Teadusseltsi välisliikmeks
*1925 – valiti Göttingeni Teaduste Seltsi välisliikmeks
*1926 – valiti Baieri Teaduste Akadeemia välisliikmeks
*1950 – valiti Rootsi Kuningliku Teaduste Akadeemia välisliikmeks
*1945 – valiti Ameerika Filosoofiaseltsi välisliikmeks

## Isiklikku
Tema vend Niels Bohr ja vennapoeg Aage Bohr olid nobelistid.

## Viited
Christian Bohr

**Christian Harald Lauritz Peter Emil Bohr** (14. märts 1855 Kopenhaagen – 3. veebruar 1911 Kopenhaagen) oli taani füsioloog.

Ta oli koolijuhi Henrik George Christian Bohri (1813–1880) ja Caroline Louise Augusta Rimestadi (1817–1896) poeg.

Christian Bohr lõpetas 1878. aastal Kopenhaageni Ülikooli meditsiiniteaduskonna. Kaitses samas 1880. aastal doktoritöö. 1886. aastal sai Kopenhaageni ülikooli korraliseks füsioloogiaprofessoriks. 

Tema järgi on nimetatud Bohri valem (1891) ja Bohri efekt (1904). Tema õpilasi oli hilisem nobelist August Krogh. Väidetavalt esitati ka Christian Bohr kahel korral Nobeli auhinna kandidaadiks.

Teda autasustati Dannebrogi ordu rüütliklassi ordeniga. 1888. aastal valiti ta Kuningliku Taani Teaduste Seltsi ja Leopoldina liikmeks.

Christian Bohr suri veebruaris 1911 ja maeti Kopenhaagenis Assistensi kalmistule, kuhu on maetud ka tema abikaasa ja lapsed.

## Isiklikku
1881. aastal abiellus ta Taani pankuri tütre Ellen Adleriga. Nende lastest tuntumad olid Niels Bohr ja Harald Bohr.

## Viited
Ellen Bohr

**Ellen Adler Bohr** (sünninimi **Ellen Adler**; 7. oktoober 1860 Kopenhaagen – 30. november 1930 Kopenhaagen) oli taani professori Christian Bohri abikaasa ning Niels ja Harald Bohri ema.

Ta oli Taani juudi pankuri David Baruch Adleri (1826–1878) ja Jenny Raphaeli (1830–1902) tütar.

1868. aastal jäädvustas maalikunstnik Julius Exner kaheksa-aastase Elleni koos ema ja kahe õega oma maalil "Jenny Raphael Adleri portree koos tütarde Elleni, Hanna ja Emmaga". 

Adler osales Kopenhaageni Ülikoolis naisüliõpilaste kursusel, mida õpetas Christian Bohr. Noor õppejõud Bohr armus oma tudengisse ja 1881. aastal nad abiellusid. Neil sündisid tütar Jenny (1883–1933) ning pojad Harald ja Niels. 

Bohride lapsed kasvasid üles kodus, kus uudishimu ja huvi teaduse vastu olid igapäevaelu loomulik osa. Professor Bohril oli sageli külalisi Taani teadusringkondadest ning lastel lubati kuulata täiskasvanute teaduslikke arutelusid.

Ellen Bohr suri novembris 1930 ja maeti Kopenhaagenis Assistensi kalmistule, kuhu on maetud ka tema abikaasa ja lapsed.

## Viited
Dhammavinaya Instituut

**Dhammavinaya Instituut** on budistlik haridusasutus, mis keskendub Gotama Buddha autentse dharma uurimisele ja õpetamisele.

Instituut korraldab täiskasvanute koolituse seaduse alusel vabahariduslikke täienduskoolitusi, sealhulgas teadlikkustreeneri, budistliku psühhoteraapia ja nõustamise ning paali keele kursusi. Õppetöö toimub nii eesti kui inglise keeles ning on suunatud kõigile, kes on huvitatud Buddha õpetuste sügavast mõistmisest ja igapäevaelus rakendamisest. 

Instituudi õpperuumid asuvad Tallinnas, Niguliste 4 ja Aegna saarel, Karnapi tee 10.

## Viited
Vooliste mehaanika

**Vooliste mehaanika** ehk **hüdroaeromehaanika** on pideva keskkonna mehaanika haru, mis käsitleb vooliste (mõnede allikate kohaselt ka plasma) liikumise ja tasakaalu seaduspärasusi ning vedelikus või gaasis asetseva jäiga keha pinnale mõjuvaid jõude.

Vooliste mehaanika ei arvesta vedelike ja gaaside  molekulaarset struktuuri ning vaatleb neid pideva keskkonnana, millele on omane voolavus.

Vooliste mehaanikal on rakendused paljudes teadusharudes, sealhulgas masinaehituses, aerokosmose inseneriteaduses, tsiviilehituses, keemiatehnoloogias ja biomeditsiinitehnikas, aga ka geofüüsikas, okeanograafias, meteoroloogias, astrofüüsikas ja bioloogias.

Vooliste mehaanika jaguneb vooliste staatikaks (mida vahel samastatakse hüdrostaatikaga) ja vooliste dünaamikaks. Uuritava objekti  järgi jagatakse vooliste mehaanika hüdromehaanikaks ja aeromehaanikaks.

## Viited
Vooliste dünaamika

**Vooliste dünaamika** on vooliste mehaanika allharu, mis kirjeldab vooliste (vedelike ja gaaside) voolavust.

Vooliste dünaamikal on lai valik rakendusi, näiteks jõudude ja momentide arvutamine lennukitel, naftatorustikes massivoolukiiruse määramine, ilmastikutingimuste ennustamine ja tuumarelvade detonatsiooni modelleerimine.

Enne 20. sajandit oli sõna "hüdrodünaamika" vooliste dünaamika sünonüümiks. See kajastub endiselt mõne vooliste dünaamika teemade nimetustes, nagu magnetohüdrodünaamika ja hüdrodünaamiline stabiilsus, mida mõlemat saab rakendada ka gaaside puhul.

Vooliste dünaamika jaguneb mitmeks allharuks, sealhulgas aerodünaamikaks ja hüdrodünaamikaks.

## Viited
Sagaranella

***Sagaranella*** on kobarheinikuliste sugukonda kuuluv perekond seeni.

## Liike
**[[Sagaranella tylicolor]]*

## Välislingid
* ''Sagaranella'' andmebaasis eElurikkus.
Ondjaki

**Ondjaki** (kodanikunimega **Ndalu de Almeida**; sündinud 5. juulil 1977 Luandas) on Angola kirjanik.

Ta õppis Luanda ülikoolis, seejärel Lissaboni Ülikoolis sotsioloogiat. Tema väitekiri käsitles angola kirjaniku José Luandino Vieira loomingut. 1989. aastal sai ta Itaalias Aafrika uuringute alal doktorikraadi.

Kirjandusdebüüdi tegi ta 2000. aastal luuleraamatuga "Actu Sanguíneu", millele järgnes 2001. aastal lapsepõlvemälestuste raamat "Bom dia, camaradas" ("Tere hommikust, seltsimehed").

Eesti keeles on tema teostest ilmunud "Vanaemaüheksa ja soveti saladus", mis ilmus 2024. aastal Loomingu Raamatukogus Leenu Nigu tõlkes (originaal: "Avó Dezanove e o segredo do soviético", 2008).
Aeromehaanika

**Aeromehaanika** on mehaanika haru, mis käsitleb gaaside (sealhulgas õhu) tasakaalu ja liikumist ning gaasis asetsevale jäigale kehale mõjuvaid jõude.

Täpsemalt võttes on aeromehaanika vooliste mehaanika haru.

Aeromehaanikal on oluline osa lennukite ja helikopterite tehnoloogias, kuna need kasutavad propellereid ja rootoreid.  Lisaks on aeromehaanika kriitilise tähtsusega tuuleturbiinide, droonide ja erinevate mehitamata õhusõidukite kavandamisel ja analüüsimisel. Aeromehaanika põhimõtteid rakendatakse ka kosmoseuuringute sõidukites, kus gaaside käitumine erinevates atmosfääritingimustes on ülioluline. Nende koostoimete mõistmine on oluline jõudluse optimeerimiseks, stabiilsuse ja juhtimise tagamiseks ning lennu ja muude vedelike ja struktuuri vastastikmõju hõlmavate rakenduste tõhususe ja ohutuse parandamiseks.

Aeromehaanika jaguneb aerodünaamikaks ja aerostaatikaks.

## Viited
Katherine Pancol

**Katherine Pancol** (sündinud 22. oktoobril 1954 Casablancas Marokos) on prantsuse ajakirjanik ja romaanikirjanik.

Ta sündis aastal 1954 Marokos, tema isa oli insener ja ema kooliõpetaja. Kui ta oli 5-aastane, kolisid tema vanemad Pariisi.

Tema teostes on ilmunud eesti keeles aastal 2024 **Pruudil olid jalas kollased saapad.** (originaalis *La Mariée portait des bottes jaunes.* (2023)) ilmunud sarjas Punane raamat, prantsuse keelest tõlkinud Sirje Keevallik ja **Krokodillide kollased silmad**, ilmunud aastal 2023 sarjas *Punane raamat*, tõlkija Sirje Keevallik.
Saku Sportingu naiskond

**Saku Sportingu naiskond** on Eesti jalgpalliklubi, mis tegutseb Saku. Klubi mängib Meistriliigas, mis on Eesti kõrgeim liiga. Kodumänge peab klubi Saku staadionil.

## Statistika ja loendid

## Mängijad
### Praegune võistkond
; 2024
* Kairi Himanen (kap.)
* Katriin Saulus
* Emma Treiberg
* Ruth Hansar
* Renate-Ly Mehevets
* Triin Satsi
* Cärolyn Eismann
* Viktoria Toding
* Mia-Maria Aro
* Diana Salamatova
* Merily Toom
* Angela Raidmets
* Eva-Maria Kriisa
* Elise Kreuz
* Sandra Liir
* Eliisabet Pedak
* Grete Gross
* Kätlin Jeedas
* Sanna Lindeberg
* Keiti Kruusmann
* Katrin Tiigimägi

## Viited

## Välislingid
*Soccerway Saku Sporting naiskond
Tahkisemehaanika

**Tahkisemehaanika** on pideva keskkonna mehaanika haru, mis uurib tahkiste käitumist, eriti nende liikumist ja deformatsiooni jõudude, temperatuurimuutuste, faasimuutuste ja muude väliste või sisemiste tegurite mõjul.

Tahkisemehaanika omab olulist osa tsiviilehituses, aerokosmose inseneriteaduses, tuumatehnikas, biomeditsiinitehnikas ja masinaehituses.

Tahkisemehaanika uurib tahkete materjalide ja konstruktsioonide nihkepingeid, deformatsioone ja rikkeid.

## Eestis tahkisemehaanika uurimine
Tallinna Tehnikaülikooli küberneetika instituudis on loodud tahkisemehaanika labor (juhataja Andrus Salupere).

## Vaata ka
*Tahkisefüüsika

## Viited
Herbert Blomstedt

**Herbert Blomstedt** (sündinud 11. juuli 1927) on Rootsi dirigent. 

Blomstedt on enim tuntud Austria ja Saksa heliloojate teoste esitajana, nagu näiteks: Beethoven, Felix Mendelssohn, Johannes Brahms, Franz Schubert, Anton Bruckner, Richard Strauss ja Paul Hindemith, samuti ka Skandinaavia heliloojate nagu: Edvard Grieg, Franz Berwald, Jean Sibelius ja Carl Nielsen.

Pika karjääri jooksul on ta olnud paljude nimekate sümfooniaorkestrite peadirigent.

## Tunnustus
* 2022 Saksamaa Liitvabariigi teeneteorden 
* 2023 Opus Klassiku elutöö preemia
Üle Lahe

**Üle Lahe** oli aastail 1943–1944 Jalkala õppelaagris Soomes ilmunud eesti vabatahtlike ajaleht.

Kokku ilmus viis numbrit. Ajalehe toimetajad olid Ants Lahi, Rain Rebas ja Ilmar Rebane.

## Viited
Podophacidium

***Podophacidium*** on seltsi tiksikulaadsed kuuluv seente perekond.

## Liike
**[[Podophacidium xanthomelum]]*

## Välislingid
* ''Podophacidium'' andmebaasis eElurikkus.
Eferding

**Eferding** on linn (*Stadtgemeinde*) Austrias Ülem-Austria liidumaal, Eferdingi ringkonna keskus.

Eferding on Eferdingi nõo keskel. Linn on Doonau jõest 2 km kaugusel.

## Ajalugu

Eferding märgiti linnaks 1222. aastal. See on vanuselt kolmas linn Austrias.

## Sõpruslinnad

* Passau, Saksamaa

## Vaatamisväärsusi

* **Eferdingi toomkirik** (*Stadtpfarrkirche Eferding*), hilisgootika, ehitatud aastatel 1451–1505, suuruse tõttu kutsutud ka *Dom of Eferding*.
* **Peaväljak**, vana suur väljak gooti- ja barokkstiilis majadega, peaväljaku põhjaküljel on Starhembergi loss.
* **Starhembergi loss** (*Schloss Starhemberg*), ehitatud 13. sajandil. Seal on kaks muuseumit: *Fürstlich Starhembergische Familienmuseum* (Starhembergide ajalugu) ja Eferdingi linnamnuuseum. Muuseumis on väljas Wolfgang Amadeus Mozarti Viini korteri laud, kus ta lõi ooperi Võluflööt (*Die Zauberflöte*). Lossihoovis peetakse igal talvel jõuluturgu. Starhembergide järeltulijad elavad jätkuvalt lossis. Loss asub peaväljaku põhjakülje, toomkiriku vahel endise linnamüüri veerel.

## Liiklus

* *[[EuroVelo 6]] rattatee*, Austrias Doonau rattatee, kulgeb marsruudil Passau - Aschach - Eferding - Linz - Viin kuni Ungari piirini. Eferding on 20 km enne Linzi ning 2 km Doonaust ja Doonau rattateest eemal.
* *Laevasadam*: Doonau sadamakai asub väikeses Brandstatti külas, 2 km kaugusel Eferdingi linnast.
* Rong ja buss Linzi ja tagasi ning buss Welsi ja tagasi.

## Sport

* *Tiigid*: Doonau ja Eferdingi linna vahelisel alal asuvad mõned toredad väikesed tiigid (järved), mida kasutatakse suvel ujumiseks tasuta sissepääsuga.
* *Välibassein*: keskuse lähedal on uus väliujula (haljastatud bassein).
* *Ratsutamine*: on võimalused ratsutamiseks.

## Märkimisväärseid inimesi

* Johann Nepomuk David (1895–1977), Austria helilooja
* August Kubizek (1888–1956), Austria dirigent ja Adolf Hitleri lapsepõlvesõber

## Viited
Hüdromehaanika

**Hüdromehaanika** on hüdroaeromehaanika haru, mis uurib kokkusurumatute vedelike liikumist ja tasakaalu ning nende koostoimet tahkistega. Võib ka öelda, et hüdromehaanika on teadus vee ja vedelike mehaanikast üldiselt, sealhulgas hüdrostaatikast ehk tasakaalus olevate vedelike matemaatilisest teooriast ja hüdrodünaamikast, liikuvate vedelike teooriast.

Varem kasutati hüdromehaanika mõistet sageli kogu hüdroaeromehaanika tähistamiseks. Teistel andmetel käsitletakse nii ka tänapäeval.

Hüdromehaanika praktiline rakendamine moodustab hüdraulika valdkonna. Paljusid tehnikas esilekerkivaid hüdromehaanika rakenduslikke insenertehnilisi probleeme saab lahendada hüdraulikas kehtestatud ligikaudsete, sealhulgas empiiriliste seaduste alusel.

## Viited
Claës Gripenberg

**Claës Göran Gripenberg** (16. jaanuar 1911 Helsingi – 20. detsember 1976 Lidingö, Rootsi) oli Soome sõjaväelane (major).

Teenides Jätkusõjas 47. jalaväerügemendi III pataljoni ("Vallila pataljoni") ülemana, võttis ta oma üksusse teenima sadu Eestist tulnud vabatahtlikke ja pataljon sai esimeseks soomepoiste koondumiskohaks enne 200. jalaväerügemendi asutamist 1944. aastal.

Alates 1952. aastast elas ta Rootsis ja tegutses tõlkijana, tõlkides inglise-, saksa- ja norrakeelset kirjandust rootsi keelde.
Kurt Masur

**Kurt Masur** (18. juuli 1927 – 19. detsember 2015) oli Saksa dirigent. 

Pika karjääri jooksul oli ta paljude nimekate sümfooniaorkestrite peadirigent nagu näiteks: Leipzigi Gewandhaus-orkester ja New Yorki filharmoonikud.
Ants Jakobson

**Ants Jakobson** (9. juuni 1938 – 23. august 2024) oli eesti ehitusinsener.

## Elulugu
Ta lõpetas 1956. aastal Tallinna 2. Keskkooli ja 1961. aastal Tallinna Polütehnilise Instituudi (TPI) ehitusteaduskonna autoteede erialal.

Jakobson töötas 1965. aastast projekteerimisalal, oli Eesti Tööstusprojekti territoriaalosakonna juhataja, projekti peainsener ja projektijuht, 1995. aastast AS-i ETP Grupp osakonnajuhataja ja projektijuht. Tema projektide hulka kuuluivad Vabaduse väljaku ümberehitus, Põhjaväil, Sitsi mäe liiklussõlm, Tartu maantee, Tondi eritasandiline ristmik, Tallinna sadamate ühendustee, Rävala puiestee pikendus, Sillamäe, Muuga ja Paldiski Põhjasadama taristu, Koidula piiripunkt, Tallinn-Narva tee Kukruse-Jõhvi teelõik.

Jakobson oli 1974. aastal üks Rabajooksu algatajaid ja rajameister, aastatel 1990–2005 peakorraldaja. Ta mängis TPI jalgpallimeeskonnas ja tuli mitu korda Tallinna meistriks.

## Tunnustus

* Aasta insener 2007
* 2008 Tallinna teenetemärk

## Teoseid

* Ants Jakobson. *Eesti Tööstusprojektist SWECO Projektini 1944–2007. Projektid, inimesed, sündmused*, 2016
* Ants Jakobson. *Meenutusi Rabajooksust. Tööstusprojekti jooksust Nõmme jooksuni*, 2022

## Viited


## Artiklid

* Ants Jakobson. Reidi teest ei tohi saada magistraal. Kaubavedu tuleb suunata Muugale epl.delfi.ee, 19. mai 2016
Verhovažje rajoon

**Verhovažje rajoon** on 2. järgu haldusüksus (rajoon) Venemaal Vologda oblastis. Asub oblasti keskosas ja piirneb põhjas Arhangelski oblastiga.

Rajooni keskuseks on Verhovažje küla. 2023. aastal oli rajoonis 12 561 elanikku.

Verhovažje rajoon moodustab 1 kohaliku omavalitsuse: Verhovažje munitsipaalringkonna. Halduslikult jaguneb 14 külanõukoguks.

Suuremad jõed on Vaga, Kuloi, Pežma, Kolenga ja Termenga.

## Viited
Klementowice

**Klementowice** on küla Poolas Lublini vojevoodkonnas Puławy maakonnas Kurówi vallas. Klementowice asub Kurówist 5 km edelas, Puławyst umbes 13 km idakagus ja Lublinist ligikaudu 33 km lääneloodes.

Küla on esmamainitud 1380. aastal (*Climunthovice*).

## Viited
Wilhelm Furtwängler

**Gustav Heinrich Ernst Martin Wilhelm Furtwängler** (25. jaanuar 1886 Berliin – 30. november 1954 Ebersteinburg (tänapäeval Baden-Baden)) oli saksa dirigent ja helilooja. Teda peetakse üheks 20. sajandi suurimaks sümfoonia- ja ooperidirigendiks ning tema interpretatsioonid on mõjutanud paljusid järgmiste põlvkondade dirigente.

Furtwängler oli Berliini Filharmoonikute peadirigent aastatel 1922–1945 ja taas 1952–1954. Aastatel 1922–1926 töötas ta ka Leipzigi Gewandhaus-orkestri peadirigendina. Lisaks esines ta külalisdirigendina paljude maailmakuulsate orkestrite ees, muu hulgas Viini filharmoonikute, Berliini Riigiooperi ja mitmete Euroopa ning Ameerika orkestrite juures.

Furtwängleri dirigeerimisstiili iseloomustasid ekspressiivsus, detailitäpsus ja suur improvisatsiooniline vabadus, mistõttu on tema salvestused ja tõlgendused, eriti Beethoveni, Bruckneri ja Wagneri teostest, jäänud mõjukaks ka tänapäeval.

## Viited
Viini filharmoonikud

**Viini filharmoonikud** (saksa keeles: *Wiener Philharmoniker*) on 1842. aastal asutatud Austria sümfooniaorkester, mida peetakse üheks parimaks maailmas.

Orkester tegutseb Musikvereini kontserdisaalis ning selle liikmed valitakse Viini Riigiooperi orkestrist.
FK Transinvest (naiskond)

**Futbolo klubas Transinvest** (ka *FK Transinvest*) on Leedu jalgpalliklubi, mis tegutseb Galinėes. Naiste jalgpalliklubi, mis osaleb naiste jalgpalli kõrgliigas.

## Saavutused
***A lyga** 
: **Võitja (0):** 
***[[Leedu jalgpallikarikas|Leedu karikas]]** 
: **Võitja (0):**

## Statistika ja loendid

## Mängijad
### Praegune koosseis
*Seisuga [[14. november]] [[2024]].* 

  
  
  
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
   
  
  
  
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
  
   

  
  
  
  
  
  
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
  
  
  

## Viited

## Välislingid
* Transinvest Koduleht
* Soccerway
Kirju riisikas

**Kirju riisikas** (*Lactarius musteus*) on pilvikuliste sugukonda riisika perekonda kuuluv seeneliik.

Seen kasvab mändide all ja on maheda maitsega.

## Välislingid
* Kirju riisikas andmebaasis eElurikkus.
Tallinna Linnaarhiivi toimetised

**Tallinna Linnaarhiivi toimetised** on Tallinna Linnaarhiivi poolt 1996. aastast väljaantav ajalooalane jätkväljaanne.

## Vaata ka
*Tallinna Linnaarhiivi väljaanded
*Tallinna Linnamuuseumi Toimetised

## Viited

## Kirjandus
*Marek Tamm, Imeteod ristiusustamisaegsel Liivi- ja Eestimaal : (XII sajandi lõpp - XIII sajandi algus), Kirjastus: Tallinna Linnaarhiiv, 1996, 98 lk, Sari: Tallinna Linnaarhiivi toimetised nr. 1
*Tallinn tules: dokumente ja materjale Tallinna pommitamisest 9./10. märtsil 1944. 1997, 240 lk, ISBN 9985901495, ISBN 978-9985901496, Tallinna Linnaarhiivi toimetised nr 2. Koostanud	Jüri Kivimäe, Lea Kõiv
*Revaler Münzbücher 1416-1526 = Tallinna mündiraamatud 1416-1526, 1999, 212 lk, ISBN/ISSN 9985572602, Tallinna Linnaarhiivi toimetised nr 3. Koostanud	 Ivar Leimus
*Lilian Kotter, Tallinna Rae finantsid 15. sajandil, 1433-1507. 1999, 136 lk, ISSN 2346-6022, Tallinna Linnaarhiivi toimetised nr 4
*Tiina Kala, Juhan Kreem, Anu Mänd, Kümme keskaegset tallinlast. 2006, 326 lk, Tallinna Linnaarhiivi Toimetised nr. 10 https://sirp.ee/s1-artiklid/c9-sotsiaalia/keskaegne-tallinn-ja-selle-k-mme-elanikku/
*Tiina Kala. Käsikirjaline raamat Eestis, 2008, 159 lk, Tallinna Linnaarhiivi Toimetised nr 11
*Ex archivo civitatis: Tallinna Linnaarhiivi ajaloost. Tallinn, 2008, 216 lk, Tallinna Linnaarhiivi Toimetised nr 12
*Tallinna ajaloo lugemik: dokumente 13.-20. sajandini. Toimetanud Lea Kõiv, 2014, 517 lk, Tallinna Linnaarhiivi toimetised  nr 14,  ISSN 2346-6022, ISBN 978-9985-9769-6-8. Koostanud Tiina Kala, Juhan Kreem, Lea Kõiv, Kalmer Mäeorg, Anu Mänd, Triin Parts
*„Kaupmees Matheus Spielmanni arveraamatud 1568–1570 = Rechnungsbücher des Kaufmanns Matheus Spielmann von 1568–1570“. ISBN 978-9985-9769-9-9, 2017, 165 lk, Tallinna Linnaarhiivi toimetised nr 15. Koostas Eesti Ajaloomuuseumi teadur-kuraator Ivar Leimus
*Enn Küng. Mercuriuse ja Marsi vahel. Hansalinn Tallinn Rootsi riigi haardes. 1561–1632, Tallinna Linnaarhiivi toimetised nr 16
*Juhan Kreem. Ordu sügis. Saksa ordu 16. sajandi Liivimaal. 2022, 584 lk, Tallinna Linnaarhiivi Toimetised nr 17

## Välislingid
*Tallinna Linnaarhiivi toimetised, E-kataloog ESTER
*Artiklikogumik Tallinna Linnaarhiivi ajaloost., Ex archivo civitatis. Tallinna Linnaarhiivi ajaloost. Tallinna Linnaarhiivi toimetised nr. 12. Koostaja Lea Kõiv. Tallinn 2008, 216 lk.
Konstruktsiooniinsener

**Konstruktsiooniinsener** ehk **konstruktor** (inglise keeles *structural engineer*) on insener, kes tegeleb tarindi põhielementide ja konstruktsioonisüsteemide projekteerimisega. Nende töös arvestatakse peamiselt ohutuse tagamise ning tehniliste, majanduslike ja keskkonnaprobleemidega, kuid nad võivad arvestada ka esteetilisi ja sotsiaalseid tegureid.

Konstruktsioonide insenerindust (*structural engineering*) peetakse tavaliselt tsiviilehituse distsipliiniks.

Tüüpilised konstruktsiooniinseneri projekteeritud ehitised hõlmavad hooneid, torne, staadioneid ja sildu. Muid struktuure, nagu naftaplatvormid, tehiskaaslased, õhusõidukid ja laevad, võivad samuti projekteerida konstruktsiooniinsenerid. 

Enamik konstruktsiooniinsenere töötab ehitustööstuses, kuid konstruktoreid on ka aerokosmose-, auto- ja laevatööstuses. Ehitustööstuses teevad nad koostööd arhitektide, tsiviilehitusinseneride, mehaanikainseneride, elektriinseneride ja ehitusjuhtidega.

## Konstruktsiooniinseneridele antavaid autasusid
*IStructE kuldmedal 

## Tuntud konstruktsiooniinsenere
*Othmar Ammann
*Ove Arup
*William F. Baker
*Hannskarl Bandel
*Félix Candela
*Santiago Calatrava
*Alexandre Gustave Eiffel
*Ralph Freeman
*Otto Frei
*Mike Glover
*Eugène Freyssinet
*Fazlur Khan
*August Komendant
*Fritz Leonhardt
*Ian Liddell
*Gustav Lindenthal
*Robert Maillart
*Christian Menn
*Riccardo Morandi
*Pier Luigi Nervi
*Lavr Proskurjakov
*Leslie E. Robertson
*Jörg Schlaich
*Fred Severud
*Olgierd Zienkiewicz
*Jack Zunz
*Michel Virlogeux
*Chris Wise

## Viited
Gintautas Paluckas

**Gintautas Paluckas** (sündinud 19. augustil 1979 Panevėžysis) on Leedu poliitik ja arvutiteadlane, 12. detsembrist 2024 kuni 4. augustini 2025 Leedu peaminister. 

Paluckas oli aastatel 2015–2019 Vilniuse abilinnapea ja 2017–2021 ning uuesti alates 5. maist 31. juulini 2025 Leedu Sotsiaaldemokraatliku Partei esimees. 2020. aastal valiti ta seimi liikmeks. 

Oktoobris 2024 võitsid sotsiaaldemokraadid parlamendivalimised ja said seimis 52 kohta. Sotsiaaldemokraatlik Partei moodustas koalitsiooni Demokraatliku Liikumisega Leedu Nimel ja erakonnaga Nemunase Koit. Paluckase ametisse kinnitamise poolt hääletas novembris 2024 88 seimi liiget, 36 hääletas vastu ja kuus jäi erapooletuks. 

2025. aasta juuli algul sattus Paluckas äritehingute skandaali, kui Leedu meediaväljaanded paljastasid, et Paluckase ja tema äripartneri asutatud ettevõte sai ajal, mil Paluckas oli juba peaminister, riigile kuuluvalt pangalt soodsatel tingimustel 200 000 eurot laenu. 

31. juulil 2025 teatas Gintautas Paluckas president Gitanas Nausedale ja LSDP juhatusele Leedu peaministri kohalt tagasiastumisest. 
 
## Viited
Must jaanuar

:*"Verine jaanuar" suunab siia. Kasahstani kriisi kohta vaata artiklit [[2022. aasta Kasahstani rahutused]].*

**Must jaanuar** (aserbaidžaani keeles *Qara Yanvar*; ka **must laupäev**) oli aseri rahvuslaste ja nõukogudevastaste verine mahasurumine 19. ja 20. jaanuaril 1990 Bakuus Aserbaidžaani NSV-s. See toimus Nõukogude Liidu lagunemise ajal välja kuulutatud eriolukorra ajal.

Nõukogude Liidu Kommunistliku Partei Keskkomitee peasekretär Mihhail Gorbatšov ja NSV Liidu kaitseminister Dmitri Jazov väitsid, et Aserbaidžaanis Nõukogude võimu kukutada tahtvate rahvuslaste mahasurumiseks oli vajalik välja kuulutada sõjaseisukord. Aserbaidžaani ametlikel andmetel hukkus 147 tsiviilisikut, 800 sai vigastada ning 5 jäi teadmata kadunuks.

22. jaanuaril 1990 kuulutas Aserbaidžaani NSV Ülemnõukogu, et NSV Liidu Ülemnõukogu Presiidiumi otsus, millega kehtestati eriolukord ning anti luba sõjaliseks sekkumiseks, oli agressiooniakt.

## Vaata ka
* Thbilisi veretöö
* Aserbaidžaani ajalugu
* Nõukogude Liidu ajalugu
* Barrikaadid (Läti)
* Vilniuse veresaun
* Jeltoqsan
* Laulev revolutsioon

## Viited
Pille Lausmäe

**Pille Lausmäe-Lõoke** (kuni 1980 **Pille Tamm**; kuni 2019 **Pille Lausmäe**; sündinud 23. aprillil 1958 Tallinnas) on eesti sisearhitekt.

## Elukäik
Ta on õppinud 1965–1976 Tallinna 21. Keskkoolis. 1977. aastal astus Eesti NSV Riiklikku Kunstiinstituuti mööbli ja ruumikujunduse erialale, mille lõpetas 1983. aastal. 1991–1992 jätkas täiendõpet Helsingis Taidekorkeakoulus.

Ta töötas aastatel 1976–1977 tehnikuna Eesti Projektis, õpetajana Tallinna 1. Keskkoolis (1985) ja Tallinna Laste kunstikoolis (1988–1989). Töötas AS Estconde-E arhitekt-disainerina (1994–1995) ja mööblisalongis Inspira sisearhitektina (1995–1997). 1997. aastal asutas Pille Lausmäe Sisearhitektituuribüroo, kus töötab tänini.

Õpetas sisearhitektuurset projekteerimist 2018. aastal Eesti Kunstiakadeemias ja 2019–2020 EKA Avatud Akadeemias. 

Ta kuulub alates 1992. aastast Eesti Sisearhitektide Liitu (ESL), oli aastatel 2017–2021 liidu juhatuse esimees.

## Sisekujundused
* 2004 LHV pank
* 2006 Apartment
* 2012 Restoran Ö
* 2013 Viljandi Riigigümnaasium
* 2014 Kino Kosmose renoveerimine
* 2015 Eesti Rahva Muuseum
* 2014 Villa Jacobi renoveerimine
* 2017 Restoran Ore
* 2018 Rapla Gümnaasium
* 2018 Harjumaa kohtuhoone
* 2018 Villa Pirital
* 2019 Villa Tiskres
* 2019 Kohtla-Järve Gümnaasium
* 2023 Riigi esindushoone (Rüütelkonna hoone)

## Isiklikku
Tema abikaasa on arhitekt Urmas Lõoke ja poeg sisearhitekt Ville Lausmäe. Pille Lausmäe-Lõokese isa oli eesti sisearhitekt ja pedagoog Väino Tamm.

## Tunnustus
* 2013 – Eesti Kultuurkapitali Arhitektuuri Sihtkapitali aastapreemia parima sisekujunduse eest, Viljandi Riigigümnaasium, kaasa töötasid Kerli Lepp, Kristiina Roots
* 2014 – Eesti Sisearhitektide Liidu aastapreemia, Viljandi Riigigümnaasium, kaasa töötasid Kerli Lepp, Kristina Roots
* 2015 – Eesti Kultuurkapitali Arhitektuuri Sihtkapitali aastapreemia parima sisekujunduse eest, Kukemõisa Karjamõis, kaasa töötasid Mari Põld, Liisa Põime
* 2016 – Eesti Sisearhitektide Liidu aastapreemia, Kuke külalistemaja sisekujundus, kaasa töötasid Mari Põld, Liisa Põime
* 2017 – Eesti Kultuurkapitali Arhitektuuri Sihtkapitali peapreemia, ERM, projekteerimise meeskond DGT, HG, PLSAB
* 2025 – Valgetähe IV klassi teenetemärk
Stephanakerti piiramine

**Stephanakerti piiramine** oli Mägi-Karabahhi sõja lahing, mis algas 1991. aasta lõpus Mägi-Karabahhi suurimas linnas Stephanakertis (Xankəndis), kui Aserbaidžaani väed selle sisse piirasid. Järgnes maini 1992 kestnud pommituskampaania, milles kandsid suuri kannatusi nii Stephanakert ja seda ümbritsevad asulad kui ka nende armeenlastest elanikud.

Inimõigusorganisatsiooni Human Rights Watch andmetel kasutasid Aserbaidžaani relvajõud linna ründamiseks tugipunktidena peamiselt Xocalı ja Şuşa linna ning relvasüsteeme, nagu BM-21 Grad. Kohati valimatus suurtüki- ja snaipritules ning õhulöökides said viga sajad tsiviilisikud, elamud, haiglad ja muud mittelegitiimsed sihtmärgid. Pealetungi tulemusel põgenes sõjapõgenikena umbes 40 000 inimest ning hävisid kümned külad.

Inimõigusorganisatsiooni Memorial andmetel pommitati suurtükkide ja raketiheitjatega regulaarselt nii Stephanakerti kui ka Šuša elamurajoone. Stephanakert sai rohkem kannatada kui Šuša, kuna asub madalamal ning kuna Aserbaidžaanil õnnestus oma valdusse saada Nõukogude sõjaväe laod Ağdamis ja mujal, kust saadi oma valdusse ligi 11 000 vagunitäit laskemoona.

Linn pääses piiramisrõngast, kui Armeenia väed 8.–9. mail 1992 Šuša vallutasid.

## Vaata ka
* Şuşa lahing (1992)
* Mägi-Karabahhi sõda
* Sumgait pogromm
* Kirovabadi pogromm
* Bakuu pogromm
* Operatsioon Sõrmus
* Maraga veresaun

## Viited
Krepp-paber

**Krepp-paber** on paberikäsitöös kasutatav õhuke, pikikortsulise tekstuuriga ja sageli erksat värvi paber. Paber saadakse märja siidpaberi kortsulisena kleepimisel kuivatirullile ja mahakoorimisel pärast kuivamist.

## Omadused
Krepp-paber kuulub sarnaselt siidpaberiga kergeimate paberisortide hulka, mille kaal jääb tavaliselt alla 35 g/m2.

Krepp-paberit iseloomustatakse suhtarvuga, mis näitab, kui palju on paber lühenenud kuivatirullile kortsutamisel. See on tavaliselt vahemikus 10–30 %. Kreppimisel lisandub paberile paksus ja tekstuur, samuti venivus.

## Kasutamine
Krepp-paber on populaarne materjal peokaunistusteks, sellest valmistatakse suuri mahulisi lilli, paberskulptuure jm objekte, linte, vanikuid jm.

Paberist valmistatakse ka rekvisiite ja kostüümiaksessuaare etenduskunstide tarvis.

Krepp-paberiga, mida on leotatud väikeses koguses vees, nii et värvaine eraldub, on värvitud lihavõttemune ja lõngu jm tekstiili.

## Viited